
CSÍPŐ MOBILITÁS FEJLESZTŐ MOZGÁSPORGRAM HATÉKONYSÁGÁNAK VISZGÁLATA NŐI JÉGKORONGOZÓK KÖRÉBEN

Kulcsszavak: női jégkorong; csípőmobilizáció hatékonyság; mozgástartomány; fájdalom és teljesítmény felmérés
Cél: A női jégkorongozók csípőmobilitását mozgásprogrammal növeljük, illetve annak hatását
felmérjük a fájdalmuk és teljesítményük szempontjából, amellyel a mozgásprogram
hatékonyságát alátámaszthatjuk.
Vizsgálati anyag és módszer: Kutatásunk egy longitudinális, kvantitatív, prospektív, eset
kontroll vizsgálat volt, melyben összesen 27 női jégkorongozó vett részt, akik a Ferencvárosi
Torna Club (FTC) (n=14) és a Magyar Atlétikai Club (MAC) (n=13) játékosai közül kerültek
be. Mindkét csoport játékosainál csípőízületi aktív és passzív mozgástartományt mértünk,
Vizuál Analóg Skálán (VAS-skála) az edzés előtti, alatti és utáni csípő- és derék fájdalomra
vonatkozó, illetve a Roland-Morris kérdőívet is (RMQ) kitöltöttek. Jeges sprint és széles ugrás
teszttel felmértük a teljesítményüket. Az FTC játékosai 8 hétig végezték a mozgásprogramot, a
MAC sportolóit csak felmértük. Microsoft Excelben kétmintás és párosított t-próbával
elemeztük.
Eredmények: Szignifikáns fejlődést tapasztaltunk az önkontrollos összehasonlításban az FTC
játékosainál: flexió (p=0,002), extenzió, abdukció, kirotáció és berotációs irányban aktív és
passzív ROM-ban is (p<0,001). FTC játékosai szignifikáns eredmények között minimum 6,30,
maximum 12,50 átlagos javulás történt, míg a MAC játékosainál csak maximum 4,60. A VAS
skála alapján a deréktáji fájdalom csökkent az FTC játékosainál (előtt: p=0,020, alatt: p=0,017,
után: p=0,002) MAC játékosaival ellentétben. RMQ eredményét tekintve a csoportok között az
FTC játékosainak az átlagpontszáma jelentősen csökkent az utómérés esetében a MAC
sportolóitól (p=0,017), az első mérés esetében pedig nem (p=0,535). Jeges sprint 5 (p=0,002),
10 és 20 méterén (p<0,001) és széles ugrás teszten (p<0,001) is jelentős javulást értek el az FTC
játékosai.
Következtetés: Eredményeink arra engednek következtetni, hogy a csípőmobilizációs
mozgásprogram a mozgástartomány mellett jótékony hatással van a jégkorongozók deréktájéki
panaszaira, illetve sportteljesítményére.



